ระเบียบกรมสรรพสามิตว่าด้วยการปฏิบัติเกี่ยวกับของกลางในคดีกระทำผิดกฎหมายในหน้าที่ของกรมสรรพสามิตพ.ศ. ๒๕๖๐[๑] เพื่อให้การปฏิบัติเกี่ยวกับของกลางในคดีกระทำผิดกฎหมายในหน้าที่ของกรมสรรพสามิตเป็นไปอย่างมีประสิทธิภาพและมีมาตรฐานเป็นไปในแนวทางเดียวกันอาศัยอำนาจตามความในมาตรา ๑๓๐ มาตรา ๑๓๒และเพื่ออนุวัตตามความในมาตรา ๑๒๘ มาตรา ๑๓๑ มาตรา ๒๐๖ และมาตรา ๒๐๗ วรรคสามแห่งพระราชบัญญัติภาษีสรรพสามิต พ.ศ. ๒๕๖๐ กรมสรรพสามิต จึงวางระเบียบไว้ดังต่อไปนี้ข้อ ๑ ระเบียบนี้เรียกว่าระเบียบกรมสรรพสามิต ว่าด้วยการปฏิบัติเกี่ยวกับของกลางในคดีกระทำผิดกฎหมายในหน้าที่ของกรมสรรพสามิตพ.ศ. ๒๕๖๐ข้อ ๒ ระเบียบนี้ให้ใช้บังคับตั้งแต่วันออกประกาศเป็นต้นไปข้อ ๓ ในระเบียบนี้ของกลาง หมายความว่า สินค้า วัตถุใด ๆหรือทรัพย์สินซึ่งได้ยึดมาอยู่ในความคุ้มครองของพนักงานเจ้าหน้าที่หรือเจ้าพนักงานสรรพสามิตโดยอำนาจแห่งกฎหมายในหน้าที่ความรับผิดชอบของกรมสรรพสามิตหรือตามกฎหมายอื่นที่กรมสรรพสามิตได้รับมอบอำนาจให้มีหน้าที่ดำเนินการและเป็นของที่จะต้องนำส่งกรมสรรพสามิต หรือสำนักงานสรรพสามิตพื้นที่หรือสำนักงานสรรพสามิตพื้นที่สาขาเพื่อเป็นพยานหลักฐานในการดำเนินคดีจนกว่าคดีถึงที่สุดหรือเพื่อจัดการอย่างอื่นตามหน้าที่ราชการของกรมสรรพสามิตสถานที่เก็บรักษาของกลาง หมายความว่าสถานที่ใช้เก็บของกลางหรือคลังเก็บของกลางซึ่งตั้งอยู่ ณ กรมสรรพสามิตหรือสำนักงานสรรพสามิตพื้นที่ หรือสำนักงานสรรพสามิตพื้นที่สาขาและให้หมายความรวมถึงสถานที่อื่นซึ่งได้รับอนุมัติให้ใช้เป็นสถานที่เก็บของกลางข้อ ๔ ให้ผู้อำนวยการสำนักกฎหมายเป็นผู้รักษาการตามระเบียบนี้ และให้มีอำนาจวินิจฉัยชี้ขาดปัญหาเกี่ยวกับการปฏิบัติตามระเบียบนี้หมวด๑เจ้าหน้าที่และคณะกรรมการดำเนินการ ข้อ ๕ ให้มีเจ้าหน้าที่และคณะกรรมการเพื่อดำเนินการตามระเบียบดังนี้๕.๑ เจ้าหน้าที่ตรวจรับของกลาง๕.๑.๑ ในกรมสรรพสามิตให้ข้าราชการในส่วนพิสูจน์และจัดการของกลางสำนักกฎหมายทำหน้าที่ตรวจรับของกลางจากผู้นำส่งแต่ละครั้งและทำบันทึกไว้เป็นหลักฐานโดยให้เจ้าหน้าที่ตรวจรับของกลางรับผิดชอบในการดูแลรักษาของกลางก่อนนำส่งคณะกรรมการเก็บรักษาของกลาง๕.๑.๒ ในเขตสำนักงานสรรพสามิตพื้นที่ให้ข้าราชการในสำนักงานสรรพสามิตพื้นที่ทำหน้าที่ตรวจรับของกลางจากผู้นำส่งแต่ละครั้งและทำบันทึกไว้เป็นหลักฐานโดยให้เจ้าหน้าที่ตรวจรับของกลางรับผิดชอบในการดูแลรักษาของกลางก่อนนำส่งคณะกรรมการเก็บรักษาของกลาง๕.๑.๓ในเขตสำนักงานสรรพสามิตพื้นที่สาขา ให้ข้าราชการในสำนักงานสรรพสามิตพื้นที่สาขาทำหน้าที่ตรวจรับของกลางจากผู้นำส่งแต่ละครั้งและทำบันทึกไว้เป็นหลักฐานโดยให้เจ้าหน้าที่ตรวจรับของกลางรับผิดชอบในการดูแลรักษาของกลางก่อนนำส่งคณะกรรมการเก็บรักษาของกลาง๕.๒ คณะกรรมการเก็บรักษาของกลาง๕.๒.๑ ในกรมสรรพสามิต ประกอบด้วย(๑) ผู้อำนวยการส่วนพิสูจน์และจัดการของกลางสำนักกฎหมายเป็นประธานกรรมการ(๒) ข้าราชการในส่วนพิสูจน์และจัดการของกลางสำนักกฎหมายซึ่งผู้อำนวยการสำนักกฎหมายแต่งตั้ง อย่างน้อย ๒ คน เป็นกรรมการโดยให้กรรมการคนหนึ่งทำหน้าที่เป็นเลขานุการ๕.๒.๒ในเขตสำนักงานสรรพสามิตพื้นที่ ประกอบด้วย(๑) หัวหน้าฝ่ายกฎหมายสำนักงานสรรพสามิตพื้นที่ หรือข้าราชการในสำนักงานสรรพสามิตพื้นที่ซึ่งสรรพสามิตพื้นที่แต่งตั้ง เป็นประธานกรรมการ(๒) ข้าราชการในสำนักงานสรรพสามิตพื้นที่ซึ่งสรรพสามิตพื้นที่แต่งตั้งอย่างน้อย ๒ คน เป็นกรรมการโดยให้กรรมการคนหนึ่งทำหน้าที่เป็นเลขานุการ๕.๒.๓ในเขตสำนักงานสรรพสามิตพื้นที่สาขา ประกอบด้วย(๑) หัวหน้างานจัดเก็บภาษีสำนักงานสรรพสามิตพื้นที่สาขาหรือข้าราชการในสำนักงานสรรพสามิตพื้นที่สาขาซึ่งสรรพสามิตพื้นที่สาขาแต่งตั้ง เป็นประธานกรรมการ(๒) ข้าราชการในสำนักงานสรรพสามิตพื้นที่สาขาซึ่งสรรพสามิตพื้นที่สาขาแต่งตั้ง อย่างน้อย ๒ คน เป็นกรรมการโดยให้กรรมการคนหนึ่งทำหน้าที่เป็นเลขานุการ๕.๓ คณะกรรมการขายทอดตลาด๕.๓.๑ ในกรมสรรพสามิต ประกอบด้วย(๑) ผู้อำนวยการส่วนคดีสำนักกฎหมาย หรือผู้แทน เป็นประธานกรรมการ(๒) ผู้อำนวยการส่วนกฎหมายและระเบียบสำนักกฎหมาย หรือผู้แทน เป็นกรรมการ(๓) ผู้อำนวยการส่วนอุทธรณ์สำนักกฎหมาย หรือผู้แทน เป็นกรรมการ(๔) ผู้อำนวยการส่วนพิสูจน์และจัดการของกลางสำนักกฎหมายเป็นกรรมการและเลขานุการ๕.๓.๒ในเขตสำนักงานสรรพสามิตพื้นที่ ประกอบด้วย(๑) สรรพสามิตพื้นที่เป็นประธานกรรมการ(๒) หัวหน้าฝ่ายบริหารการจัดเก็บภาษีสำนักงานสรรพสามิตพื้นที่เป็นกรรมการ(๓) หัวหน้าฝ่ายกฎหมาย สำนักงานสรรพสามิตพื้นที่เป็นกรรมการและเลขานุการ๕.๓.๓ในเขตสำนักงานสรรพสามิตพื้นที่สาขา ประกอบด้วย(๑) สรรพสามิตพื้นที่สาขาเป็นประธานกรรมการ(๒) หัวหน้างานปราบปรามสำนักงานสรรพสามิตพื้นที่สาขาหรือผู้ปฏิบัติงานในตำแหน่ง เป็นกรรมการ(๓) หัวหน้างานจัดเก็บภาษีสำนักงานสรรพสามิตพื้นที่สาขาหรือผู้ปฏิบัติงานในตำแหน่ง เป็นกรรมการและเลขานุการหมวด๒การตรวจรับและเก็บรักษาของกลาง ส่วนที่๑การตรวจรับ ข้อ ๖ ในการตรวจรับของกลางต้องมีเอกสารประกอบการนำส่ง ดังต่อไปนี้๖.๑ หนังสือนำส่งของกลางจากหน่วยงานนำส่ง เว้นแต่กรณีมีความจำเป็นเร่งด่วนให้จัดทำบันทึกการนำส่งของกลางตามแบบ ขก. ๑ ท้ายระเบียบนี้ แล้วส่งหนังสือนำส่งของกลางต้นฉบับภายในวันทำการถัดไป๖.๒ บัญชีของกลางตามที่ปรากฏในสำนวนคดี (ถ้ามี)๖.๓ สำเนารายงานการตรวจพิสูจน์จากต้นเรื่อง (ถ้ามี)ข้อ ๗ ในการตรวจรับของกลางให้ผู้มีหน้าที่ถือปฏิบัติดังนี้๗.๑ ตรวจรับของกลางในคดีที่มีผู้นำส่งของกลางแต่ละครั้ง๗.๒ทำการตรวจรับของกลางต่อหน้าผู้นำส่งแล้วบรรจุภาชนะหีบห่อโดยทำการผูกเชือกหรือคาดเชือกหรือทำเครื่องหมายและจัดทำใบแสดงรายละเอียดของกลางพร้อมทั้งลงชื่อกำกับไว้ที่ภาชนะเว้นแต่ของกลางที่ไม่สามารถบรรจุหีบห่อได้ ให้ทำเครื่องหมายและลงชื่อกำกับไว้โดยปิดไว้ที่ของกลาง๗.๓ จัดทำบันทึกการตรวจรับของกลางเพื่อเก็บรักษาตามแบบ ขก. ๒ ท้ายระเบียบนี้ข้อ ๘ บันทึกการตรวจรับของกลางเพื่อเก็บรักษาตามแบบขก. ๒ ให้จัดทำขึ้นจำนวน ๓ ฉบับ ฉบับแรกเก็บไว้เป็นหลักฐานฉบับที่สองมอบให้ผู้นำส่ง ฉบับที่สามเก็บรวมไว้ในภาชนะหีบห่อบรรจุของกลางส่วนที่๒การเก็บรักษา ข้อ ๙ นอกจากจะมีกฎหมายบังคับเป็นอย่างอื่นแล้วให้คณะกรรมการเก็บรักษาของกลางถือปฏิบัติในการจัดเก็บรักษาของกลางดังนี้๙.๑ การเก็บรักษาของกลางของกรมสรรพสามิตสำนักงานสรรพสามิตพื้นที่ สำนักงานสรรพสามิตพื้นที่สาขาให้เก็บรักษาของกลางไว้ในสถานที่เก็บรักษาของกลางและรวมถึงสถานที่อื่นซึ่งได้รับอนุมัติจากผู้อำนวยการสำนักกฎหมายหรือสรรพสามิตพื้นที่ แล้วแต่กรณี ให้ใช้เป็นสถานที่เก็บรักษาของกลาง๙.๒ หากคณะกรรมการเก็บรักษาของกลางเห็นว่าไม่สมควรเก็บรักษาของกลางไว้ในสถานที่เก็บรักษาของตนเองเนื่องจากความไม่ปลอดภัย หรือเสี่ยงต่อความเสียหาย ให้ถือปฏิบัติดังต่อไปนี้(๑) สำนักงานสรรพสามิตพื้นที่สาขาสามารถนำของกลางส่งไปเก็บรักษาในสำนักงานสรรพสามิตพื้นที่โดยให้จัดทำหนังสือนำส่งพร้อมชี้แจงเหตุผลของความจำเป็นที่ไม่สามารถเก็บรักษาเองได้(๒) สำนักงานสรรพสามิตพื้นที่สาขาหรือสำนักงานสรรพสามิตพื้นที่ที่มีความประสงค์จะนำของกลางส่งไปเก็บรักษาในกรมสรรพสามิตให้ดำเนินการขออนุมัติต่ออธิบดีเพื่อให้คณะกรรมการเก็บรักษาของกลางกรมสรรพสามิตมีอำนาจเก็บรักษาและจัดการของกลางต่อไป๙.๓ ในกรณีของกลางเป็นของใหญ่โต หรือในกรณีอื่นใดซึ่งคณะกรรมการเก็บรักษาของกลางไม่สามารถจะเก็บรักษาของกลางไว้และจำเป็นจะต้องจ้างผู้เก็บรักษาแทน ก็ให้มีอำนาจจัดจ้างผู้เก็บรักษาของกลางแทนได้โดยให้ขออนุมัติต่อผู้อำนวยการสำนักกฎหมายหรือสรรพสามิตพื้นที่ แล้วแต่กรณีและดำเนินการตามระเบียบว่าด้วยการนั้น๙.๔ ในกรณีที่ผู้มีอำนาจเปรียบเทียบคดีหรือเจ้าหน้าที่ดำเนินคดีกำหนดให้ผู้กระทำผิด ตามมาตรา๒๐๓ (๑) หรือ (๒) หรือมาตรา ๒๐๔ (๑) หรือ (๒) ชำระภาษีภายในระยะเวลาที่กำหนดผู้มีอำนาจเปรียบเทียบคดีหรือเจ้าหน้าที่ดำเนินคดีจะนำของกลางส่งให้คณะกรรมการเก็บรักษาของกลางเก็บรักษาไว้ก่อนถึงเวลาที่กำหนดไว้ก็ได้และให้ดำเนินการตามข้อ ๖ ข้อ ๗ และข้อ ๘ แห่งระเบียบนี้การคืนของกลางตามวรรคแรก เมื่อผู้มีอำนาจเปรียบเทียบคดีหรือเจ้าหน้าที่ดำเนินคดีมีหนังสือแจ้งการคืนของกลาง ให้คณะกรรมการเก็บรักษาของกลางดำเนินการตามข้อ ๑๕ แห่งระเบียบนี้โดยอนุโลม๙.๕ให้คณะกรรมการเก็บรักษาของกลางจัดทำทะเบียนของกลางและบัญชีของกลางในคดีอาญา (ส.ส. ๑/๓๖) รวมทั้งหมายเลขกำกับของกลางแต่ละรายการให้เรียบร้อยโดยแยกเป็นบัญชีของกลางที่เสร็จคดีแล้วและบัญชีของกลางที่อยู่ระหว่างการดำเนินคดีออกจากกันให้ชัดเจน๙.๖ คณะกรรมการเก็บรักษาของกลางต้องเก็บรักษาของกลางไว้ในสถานที่ที่กำหนดไว้ในระเบียบนี้ด้วยความระมัดระวังทั้งต้องรักษาของกลางให้อยู่ในสภาพเดิมเท่าที่สามารถจะรักษาไว้ได้และต้องตรวจตราอยู่เสมอตลอดเวลาที่จะต้องส่งมอบรับมอบต่อกันหมวด๓การจัดการของกลาง ข้อ ๑๐ ของกลางในคดีกระทำผิดพระราชบัญญัติภาษีสรรพสามิตพ.ศ. ๒๕๖๐๑๐.๑ ของกลางซึ่งบุคคลได้ใช้ในการกระทำความผิดหรือมีไว้เป็นความผิดตามพระราชบัญญัตินี้ ให้คณะกรรมการเก็บรักษาของกลางดำเนินการขออนุมัติทำลายต่ออธิบดีเพื่อให้คณะกรรมการเก็บรักษาของกลางมีอำนาจที่จะทำลายของกลางนั้นเว้นแต่เพื่อประโยชน์ทางราชการจะดำเนินการโดยวิธีอื่น ต้องได้รับอนุมัติจากอธิบดี๑๐.๒ของกลางซึ่งสามารถนำออกขายทอดตลาดหรือขายโดยวิธีอื่นได้ ให้คณะกรรมการเก็บรักษาของกลางดำเนินการขออนุมัติต่ออธิบดีเพื่อให้คณะกรรมการขายทอดตลาดนำของกลางออกขายทอดตลาดหรือขายโดยวิธีอื่นได้เมื่อเสร็จคดีแล้ว ในกรณีดังต่อไปนี้(๑) ศาลพิพากษาสั่งริบเป็นของกรมสรรพสามิตและคดีถึงที่สุดแล้ว(๒)พนักงานอัยการสั่งเด็ดขาดไม่ฟ้องคดีหรือศาลไม่พิพากษาให้ริบ และผู้เป็นเจ้าของหรือผู้ครอบครองมิได้ขอรับคืนภายในกำหนด ๑๒๐ วันนับแต่วันที่มีคำสั่งเด็ดขาดไม่ฟ้องคดีหรือวันที่มีคำพิพากษาถึงที่สุดแล้วแต่กรณีซึ่งของกลางนั้นตกเป็นของกรมสรรพสามิตแล้ว(๓) ของกลางในคดีที่มีผู้นำส่งและจากพยานหลักฐานปรากฏว่า ในขณะที่ยึดไม่ปรากฏตัวเจ้าของหรือผู้ครอบครองและไม่มีผู้ใดมาแสดงตนเป็นเจ้าของเพื่อขอรับคืนภายในกำหนด ๑๘๐ วัน นับแต่วันยึดซึ่งของกลางนั้นตกเป็นของกรมสรรพสามิตแล้ว(๔) เมื่อผู้กระทำผิดตามมาตรา ๒๐๓(๑) หรือ (๒) หรือมาตรา๒๐๔ (๑) หรือ (๒) ไม่ยอมชำระภาษีสำหรับของกลางในคดีนั้นภายในเวลาที่พนักงานเจ้าหน้าที่กำหนดอธิบดีมีอำนาจสั่งให้นำสินค้านั้นออกขายทอดตลาดได้(๕) ตกเป็นของกรมสรรพสามิตด้วยเหตุอื่น ๆข้อ ๑๑ หากคณะกรรมการเก็บรักษาของกลางเห็นว่าของกลางที่มีผู้นำส่งให้เก็บรักษาระหว่างคดีเป็นของเสียได้ง่ายหรือถ้าเก็บรักษาไว้จะเป็นการเสี่ยงต่อความเสียหายหรือจะเสียค่าใช้จ่ายในการเก็บรักษาเกินค่าของกลางนั้นให้คณะกรรมการเก็บรักษาของกลางดำเนินการขออนุมัติต่ออธิบดีเพื่อให้คณะกรรมการขายทอดตลาดนำของกลางออกขายทอดตลาดก่อนถึงกำหนดเวลาตามข้อ ๑๐.๒ (๒) และข้อ ๑๐.๒ (๓) ได้ส่วนเงินที่ได้จากการขายทอดตลาดให้ยึดไว้แทนของกลางและนำส่งฝากเก็บรักษาไว้ตามระเบียบว่าด้วยการนั้นข้อ ๑๒ เงินที่ได้จากการขายทอดตลาดของกลางหรือขายโดยวิธีอื่นเมื่อได้หักไว้เป็นเงินสินบนและเงินรางวัลตามระเบียบว่าด้วยการนั้นให้นำส่งเป็นเงินรายได้แผ่นดินต่อไปสำหรับเงินที่ได้จากการขายทอดตลาด ตามข้อ ๑๐.๒ (๔) ให้คณะกรรมการขายทอดตลาดหักใช้เป็นค่าเก็บรักษาค่าใช้จ่ายในการขายทอดตลาดและค่าภาษีตามลำดับและถ้ายังมีเงินเหลืออยู่อีกเท่าใดให้แจ้งให้เจ้าของสินค้าหรือของกลางนั้นมารับคืนหากไม่มารับคืนภายใน ๑ ปีนับแต่วันแจ้งให้เงินนั้นตกเป็นของแผ่นดินและให้คณะกรรมการขายทอดตลาดนำส่งเป็นรายได้แผ่นดินต่อไปทั้งนี้หากไม่มีกฎหมายหรือระเบียบกำหนดไว้ให้หักเพื่อการใดให้นำส่งเป็นรายได้แผ่นดินทั้งหมดข้อ ๑๓ ก่อนดำเนินการขออนุมัติทำลายของกลางหรือขออนุมัติขายทอดตลาดของกลางหรือขายโดยวิธีอื่นให้ทำการตรวจสอบคุณภาพของกลางโดยคณะกรรมการเก็บรักษาของกลางและผู้มีอำนาจตรวจพิสูจน์ของกลางตามที่กำหนดไว้ในระเบียบกรมสรรพสามิตว่าด้วยการตรวจพิสูจน์ของกลาง พ.ศ. ๒๕๖๐ จำนวน ๑ คนและให้บันทึกการตรวจสอบคุณภาพไว้เป็นหลักฐานข้อ ๑๔ เมื่อคณะกรรมการเก็บรักษาของกลางได้เก็บรักษาของกลางที่มีผู้ยึดและนำส่งไว้ซึ่งต่อมาภายหลังปรากฏหลักฐานว่าของกลางนั้นไม่จำเป็นต้องใช้เป็นพยานหลักฐานในการพิจารณาคดีและสามารถที่จะทำการคืนให้แก่ผู้ครอบครองก่อนที่พนักงานอัยการสั่งเด็ดขาดไม่ฟ้องคดีหรือคดีถึงที่สุดได้ให้คณะกรรมการเก็บรักษาของกลางแจ้งให้พนักงานสอบสวนมารับของกลางจากคณะกรรมการเก็บรักษาของกลางเพื่อคืนแก่ผู้ต้องหาหรือผู้มีสิทธิได้รับตามข้อเท็จจริงที่ปรากฏในสำนวนคดีของพนักงานสอบสวนหรือคืนให้ผู้ต้องหาหรือผู้มีสิทธิได้รับตามหนังสือที่พนักงานสอบสวนมีความเห็นทางคดีให้คืนของกลางดังกล่าวแก่ผู้ต้องหาหรือผู้มีสิทธิได้รับในการคืนของกลางตามที่กล่าวข้างต้นถ้าปรากฏว่าผู้ครอบครองได้ทรัพย์สินนั้นมาจากเจ้าของโดยการกระทำความผิดทางอาญาก็ให้คืนแก่เจ้าของนั้นข้อ ๑๕ ในการคืนของกลางซึ่งจะต้องมีการเสียภาษีก่อนคืนของกลางให้คณะกรรมการเก็บรักษาของกลางแจ้งให้เจ้าของหรือผู้ครอบครองหรือผู้อื่นซึ่งมีสิทธิขอรับคืนของกลางทราบว่าต้องนำหลักฐานการเสียภาษีสำหรับของกลางนั้นมาแสดงและสำเนาเก็บไว้เป็นหลักฐานพร้อมทั้งให้ทำการปิดเครื่องหมายหรือทำหลักฐานอย่างใดไว้ที่ของกลางเพื่อแสดงว่าได้เสียภาษีแล้วในกรณีที่ของกลางไม่สามารถทำการปิดเครื่องหมายหรือทำหลักฐานอย่างใดไว้ได้ให้คณะกรรมการเก็บรักษาของกลางทำบันทึกในหลักฐานการชำระภาษีว่าได้มีการคืนของกลางในการชำระภาษีในครั้งนั้นแล้วข้อ ๑๖ สำหรับของกลางที่ตกเป็นของแผ่นดินหรือของกรมสรรพสามิตตามกฎหมายอื่นให้ดำเนินการจัดการของกลางตามข้อ๑๐ และข้อ ๑๑ แล้วแต่กรณีหมวด๔วิธีการขายทอดตลาด ข้อ ๑๗ ของกลางสิ่งใดที่ได้รับอนุมัติให้นำออกขายทอดตลาดหรือขายโดยวิธีอื่นให้คณะกรรมการขายทอดตลาดจัดทำบัญชีและกำหนดราคาของกลางซึ่งถือเป็นราคาขั้นต่ำในการประมูลขายทอดตลาดเสนออธิบดีเพื่อพิจารณาอนุมัติการกำหนดราคาของกลางจะต้องเป็นราคาที่รวมภาษีสรรพสามิตภาษีที่เก็บเพิ่มขึ้นเพื่อราชการส่วนท้องถิ่น และเงินบำรุงกองทุนต่าง ๆที่กฎหมายกำหนดให้เก็บเพิ่มขึ้นจากภาษีสรรพสามิต (ถ้ามี)และจะต้องปฏิบัติเกี่ยวกับการเสียภาษีตามกฎหมาย ระเบียบ หรือคำสั่งว่าด้วยการนั้นข้อ ๑๘ เมื่อได้ดำเนินการขายเสร็จสิ้นแล้วให้จำหน่ายบัญชีของกลางเสีย เว้นแต่ยังไม่สามารถขายของกลางได้เนื่องจากราคาสูงและไม่มีผู้ยื่นประมูล หรือด้วยสาเหตุอื่นใดให้คณะกรรมการขายทอดตลาดรายงานเหตุแห่งการนั้นให้อธิบดีทราบ เพื่อพิจารณาและสั่งการโดยอาจจะกำหนดให้มีการเปลี่ยนแปลงราคาของกลางซึ่งให้ถือเป็นราคาขั้นต่ำใหม่ในกรณีนี้ยังไม่ต้องจำหน่ายออกจากบัญชีแต่ให้หมายเหตุให้รู้ว่าได้สำรวจเพื่อขายแล้วและเก็บบัญชีของที่ยังขายไม่ได้ไว้ด้วยเพื่อนำออกขายทอดตลาดในคราวต่อไปข้อ ๑๙ ให้คณะกรรมการขายทอดตลาดจัดทำประกาศหลักเกณฑ์และเงื่อนไขในการขายทอดตลาดให้ประชาชนทราบอย่างน้อย๑๕ วัน โดยปิดประกาศไว้ในที่เปิดเผย หรือประกาศทางหนังสือพิมพ์ถ้าเห็นสมควรจะแจ้งให้กรมประชาสัมพันธ์เพื่อออกประกาศทางสถานีวิทยุกระจายเสียงหรือทางสถานีโทรทัศน์ก็ได้ข้อ ๒๐ หลักเกณฑ์และเงื่อนไขในการขายทอดตลาดต้องมีข้อความอย่างน้อยดังนี้๒๐.๑ ชนิดและจำนวนของกลาง และราคาขั้นต่ำในการประมูล๒๐.๒ วัน เวลา และสถานที่ขายของกลาง๒๐.๓ วิธีการชำระเงิน๒๐.๔ ผู้มีสิทธิเข้าประมูลต้องวางเงินสดหรือหลักทรัพย์อื่นเป็นประกันต่อคณะกรรมการขายทอดตลาดไม่น้อยกว่าร้อยละ๑๕ของราคาขั้นต่ำในการประมูลก่อนเวลาทำการขายทอดตลาดเงินสดหรือหลักทรัพย์ที่ใช้ประกันจะคืนให้ต่อเมื่อผู้เข้าประมูลได้ปฏิบัติตามเงื่อนไขในการขายทอดตลาดแล้วข้อ ๒๑ ให้คณะกรรมการขายทอดตลาดมีหน้าที่จัดการขายทอดตลาดโดยวิธียื่นซองประมูลหรือวิธีประมูลโดยปากเปล่าก็ได้และให้ผู้ประมูลเป็นผู้ให้ราคา ผู้ใดให้ราคาสูงสุดผู้นั้นเป็นผู้ประมูลได้ถ้ามีเหตุที่ทำให้ผู้ให้ราคาสูงสุดไม่สามารถจะชำระราคาตามที่ประมูลได้ให้คณะกรรมการจัดการประมูลใหม่ หรือขายให้แก่ผู้ประมูลที่ให้ราคาสูงรองลงมาแล้วแต่จะเห็นสมควร แต่จะต้องได้รับอนุมัติจากอธิบดีคณะกรรมการขายทอดตลาดย่อมทรงไว้ซึ่งอำนาจที่จะไม่ขายให้แก่ผู้ประมูลราคาสูงสุดก็ได้เมื่อพิเคราะห์แล้วเห็นว่าหลักฐานและฐานะของผู้ให้ราคาสูงสุดไม่สมควรหรือราคาที่กำหนดนั้นไม่สมควรกับของที่จะขายข้อ ๒๒ ห้ามมิให้คณะกรรมการหรือผู้มีหน้าที่เกี่ยวข้องกับการขายทอดตลาดของกลางเข้าสู้ราคาหรือให้ผู้หนึ่งผู้ใดเข้าสู้ราคา เว้นแต่จะกระทำเพื่อประโยชน์ของทางราชการและได้แถลงไว้ในคำโฆษณาที่เกี่ยวกับการขายทอดตลาดแล้วข้อ ๒๓ ผู้ประมูลของกลางได้จะต้องชำระราคาเป็นเงินสดทั้งหมดและรับของไปในวันขายเว้นแต่มีเหตุจำเป็น เช่น ของกลางมีราคาสูงจะขอชำระในวันทำการถัดไปผู้ประมูลได้จะต้องวางเงินมัดจำไว้ไม่น้อยกว่าร้อยละ ๒๕ ของราคาที่ประมูลได้แล้วให้ทำสัญญาไว้เป็นหลักฐานโดยมีเงื่อนไขให้ชำระราคาและรับของไปตามที่ตกลงกันภายใน๑๕ วัน นับแต่วันทำสัญญา ถ้าผู้ประมูลได้ไม่ยอมวางเงินมัดจำให้นำความในข้อ ๒๑มาใช้บังคับข้อ ๒๔ ถ้าของกลางที่ประมูลได้มีราคาเกินกว่า ๑๐,๐๐๐ บาท และผู้ประมูลได้ขอชำระด้วยเช็คการรับชำระด้วยเช็คดังกล่าวให้ถือปฏิบัติตามระเบียบว่าด้วยการนั้นข้อ ๒๕ ให้คณะกรรมการขายทอดตลาดรายงานผลการขายทอดตลาดของกลางให้อธิบดีทราบแล้วนำเงินที่ขายได้ตลอดจนเงินมัดจำนำส่งเป็นรายได้แผ่นดินตามระเบียบว่าด้วยการนั้นเว้นแต่จะเป็นการขายของกลางที่ยังไม่เสร็จเด็ดขาด ซึ่งต้องรักษาเงินไว้แทนของกลางนั้นหมวด๕การจำหน่ายบัญชีและการสำรวจของกลาง ข้อ ๒๖ ของกลางเมื่อได้ยึดไว้หากต่อมาปรากฏว่าเป็นของกลางที่ต้องริบหรือต้องคืนแก่ผู้ใดให้ผู้มีหน้าที่รักษาของกลางบันทึกไว้ในบัญชีของกลางเมื่อได้ส่งมอบของกลางนั้นพ้นจากการรักษาของตนไปก็ให้จัดการจำหน่ายบัญชีเสียตามเหตุการณ์ที่ได้รับมอบไปนั้นแต่ในกรณีที่ต้องมีการคืนของกลางในคดีที่คณะกรรมการเก็บรักษาของกลางได้เก็บรักษาของกลางไว้แทนพนักงานสอบสวนโดยมิได้นำส่งไปพร้อมตัวผู้ต้องหาและสำนวนคดีนั้น ให้คณะกรรมการเก็บรักษาของกลางแจ้งให้พนักงานสอบสวนมารับของกลางจากคณะกรรมการเก็บรักษาของกลางเพื่อคืนแก่ผู้ต้องหาหรือผู้มีสิทธิได้รับตามข้อเท็จจริงที่ปรากฏในสำนวนคดีของพนักงานสอบสวนหรือคืนให้แก่ผู้ต้องหาหรือผู้มีสิทธิได้รับตามหนังสือที่พนักงานสอบสวนมีความเห็นทางคดีให้คืนของกลางดังกล่าวนั้นได้ข้อ ๒๗ นอกจากกรณีที่ต้องจำหน่ายของกลางออกจากบัญชีดังกล่าวในข้อ๒๖ ภายใน ๖ เดือนนับแต่วันที่ใช้ระเบียบนี้ และทุก ๆ ระยะเวลา ๓ เดือนต่อไปให้คณะกรรมการเก็บรักษาของกลางสำรวจบัญชีของกลางเพื่อขออนุมัติขายทอดตลาดหรือคืนแก่ผู้มีสิทธิได้รับข้อ ๒๘ เมื่อได้สำรวจของกลางแล้ว ให้คณะกรรมการเก็บรักษาของกลางทำบัญชีของกลางที่ตกเป็นของแผ่นดินเพื่อจำหน่ายของกลางหรือขายทอดตลาดส่วนของที่ต้องคืนแก่ผู้ใดก็ให้แจ้งหรือประกาศแก่เจ้าของมารับคืนไปข้อ ๒๙ ถ้าผู้มีสิทธิได้รับของกลางคืนแสดงความประสงค์ว่าไม่ต้องการรับของคืนและขอมอบของให้แก่กรมสรรพสามิตให้คณะกรรมการเก็บรักษาของกลางทำบันทึกให้ผู้นั้นลงชื่อไว้เป็นหลักฐานและให้บันทึกไว้ในบัญชีของกลางและจัดการจำหน่ายต่อไปข้อ ๓๐ ของกลางทุกชนิดที่เป็นสิ่งของต้องห้ามต้องกำกัดตามกฎหมายเมื่อจะมีการส่งมอบให้ขนส่งออกไปจากหน่วยงานที่มีหน้าที่ในการรักษาของกลาง ให้ผู้อำนวยการสำนักกฎหมายสรรพสามิตพื้นที่สรรพสามิตพื้นที่สาขา หรือผู้แทน แล้วแต่กรณี ออกหนังสือคุ้มครองให้ไปและบรรจุหีบห่อปิดภาชนะตามที่เหมาะสมกับของกลางแต่ละชนิดในกรณีมีความจำเป็นต้องนำของกลางออกจากคลังหรือสถานที่เก็บรักษาของกลางไปใช้ในกิจกรรมหรือโครงการตามนโยบายของทางราชการเช่น โครงการแถลงผลการปราบปรามของกรมสรรพสามิตโครงการให้ความรู้ด้านวิชาการเกี่ยวกับสินค้าในหน้าที่ของกรมสรรพสามิตหรือโครงการที่เป็นประโยชน์แก่ประชาชน ให้หน่วยงานผู้รับผิดชอบกิจกรรมหรือโครงการฯมีหนังสือถึงกรมสรรพสามิตเพื่อขออนุมัติต่ออธิบดีการรับของกลางตามวรรคสอง ให้คณะกรรมการเก็บรักษาของกลางและผู้รับมอบของกลางทำการตรวจนับของกลางร่วมกันและจัดทำบันทึกรับมอบของกลางจากคณะกรรมการเก็บรักษาของกลาง ตามแบบ ขก. ๓ท้ายระเบียบนี้โดยผู้รับมอบของกลางต้องรับผิดชอบดูแลรักษาของกลางด้วยความระมัดระวัง ทั้งต้องรักษาของกลางให้อยู่ในสภาพเดิมเท่าที่สามารถจะรักษาไว้ได้อนึ่ง ให้หน่วยงานผู้รับผิดชอบฯต้องส่งของกลางคืนให้แก่คณะกรรมการเก็บรักษาของกลางในสภาพเดิมโดยให้คณะกรรมการเก็บรักษาของกลางจัดทำบันทึกการตรวจรับของกลางเพื่อเก็บรักษาตามแบบขก. ๒ และในกรณีของกลางเกิดความเสียหายให้คณะกรรมการเก็บรักษาของกลางรายงานเหตุแห่งการนั้นให้อธิบดีทราบเพื่อพิจารณาและสั่งการข้อ ๓๑ ในกรณีที่กรมสรรพสามิตเห็นสมควรให้ส่งของกลางในคดีกระทำผิดกฎหมายในหน้าที่ของกรมสรรพสามิตไปเก็บรักษาไว้ที่กรมสรรพสามิตหรือที่อื่นใดให้คณะกรรมการเก็บรักษาของกลางถือปฏิบัติตามคำสั่งนั้นหมวด๖ของที่ควรขายและไม่ควรขาย ข้อ ๓๒ ของกลางซึ่งตกเป็นของแผ่นดินและเป็นของที่ชำรุดเสียหายไม่มีราคาหรือเป็นของที่ปราศจากราคาโดยสภาพหรือเป็นของที่บุคคลไม่อาจมีได้โดยชอบด้วยกฎหมาย หรือเป็นของที่ไม่ควรขายทอดตลาดหรือขายโดยวิธีอื่นให้คณะกรรมการเก็บรักษาของกลางสำรวจและขออนุมัติทำลายต่ออธิบดีข้อ ๓๓[๒]ของกลางใดที่ตกเป็นของกรมสรรพสามิตหรือของแผ่นดินแล้วถึงแม้จะเป็นของกลางที่ควรขายหรือเป็นของกลางที่ต้องทำลายตามระเบียบนี้ หากคณะกรรมการเก็บรักษาของกลางเห็นว่าควรนำไปใช้ในราชการหรือเก็บไว้ที่พิพิธภัณฑ์หรือจัดการโดยวิธีการอื่นที่จะเป็นประโยชน์แก่รัฐหรือทางราชการให้เสนออธิบดีพิจารณาให้ความเห็นชอบ หากอธิบดีพิจารณาให้ความเห็นชอบแล้ว ให้ขึ้นบัญชีเป็นของทางราชการหรือให้จัดการโดยวิธีการอื่นโดยไม่ต้องนำออกขายหรือทำลายตามระเบียบนี้ประกาศ ณ วันที่ ๒๘ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิตเอกสารแนบท้าย๑. บันทึกการนำส่งของกลางตามข้อ ๖.๑แห่งระเบียบกรมสรรพสามิตว่าด้วยการปฏิบัติเกี่ยวกับของกลางในคดีกระทำผิดกฎหมายในหน้าที่ของกรมสรรพสามิตพ.ศ. ๒๕๖๐ (แบบ ขก. ๑)๒. บันทึกการตรวจรับของกลางเพื่อเก็บรักษา (แบบ ขก. ๒)๓. บันทึกรับมอบของกลางจากคณะกรรมการเก็บรักษาของกลาง (แบบ ขก. ๓)(ดูข้อมูลจากภาพกฎหมาย) ระเบียบกรมสรรพสามิต ว่าด้วยการปฏิบัติเกี่ยวกับของกลางในคดีกระทำผิดกฎหมายในหน้าที่ของกรมสรรพสามิต(ฉบับที่ ๒) พ.ศ. ๒๕๖๒[๓]ข้อ ๒ ระเบียบนี้ให้ใช้บังคับตั้งแต่วันออกประกาศเป็นต้นไปพัชรภรณ์/จัดทำ๒๙กันยายน ๒๕๖๑พิไลภรณ์/เพิ่มเติม๒๐ พฤศจิกายน๒๕๖๒[๑] ราชกิจจานุเบกษา เล่ม ๑๓๕/ตอนพิเศษ๑๑๙ ง/หน้า ๑๖๐ (เล่มที่ ๑)/๒๔ พฤษภาคม๒๕๖๑[๒] ข้อ ๓๓แก้ไขเพิ่มเติมโดยระเบียบกรมสรรพสามิต ว่าด้วยการปฏิบัติเกี่ยวกับของกลางในคดีกระทำผิดกฎหมายในหน้าที่ของกรมสรรพสามิต(ฉบับที่ ๒) พ.ศ. ๒๕๖๒[๓] ราชกิจจานุเบกษาเล่ม ๑๓๖/ตอนพิเศษ ๑๒๓ ง/หน้า ๑/๑๕ พฤษภาคม ๒๕๖๒